## Soldaterbreve.
Et spørgsmål til de mere kyndige udi Wikipedia: Er dette OK?
I 2003 udgav Jacob Holm på Forlaget Forum 200 breve fra danske udvandrere til familie ”hjemme” i Danmark, breve fra perioden 1850 – 1950. Disse breve fortæller om enkelte menneskers glæder, sorger, oplevelser på godt og ondt, om menneskers kamp for overlevelse i uvante situationer.
Da jeg selv er i besiddelse af et brev fra en familie til en soldat, der deltog i felttoget 1864, fik jeg tanken at igangsætte et projekt på Wikipedia, hvor bevaret korrespondance til og fra soldater i krig kunne bringes til oplysning om andre menneskers kamp for overlevelse. Udvandrerne valgte (mere eller mindre) selv – soldater blev udskrevet til tjeneste.
Jeg ved ikke, om dette er den autoriserede måde at gøre sådan noget på... Efterhånden kunne det blive en vældig materialesamling af betydning for historisk interesserede. 
Jeg forestiller mig en overskrift for hver specifik krig, altså 1848 – 1851, 1864, 1914 – 1918, 1939 – 1945 og eventuelt andre. Hvert brev bør indledes med oplysninger om brevets proveniens og andre realkommentarer. 
Måske er det slet ikke noget for en encyklopædi? -- 11. feb 2007 kl. 13:23 (CET)
En materialesamling? Det lyder mere som eller evt. Projekt Runeberg. -- 11. feb 2007 kl. 13:27 (CET)
WikiSource? det har jeg endnu ikke hørt om. Jeg ved, jeg har meget at lære... Det kikke jeg på. -- 11. feb 2007 kl. 13:32 (CET)
 Du skal også lige være opmærksom på evt. ophavsretsmæssige problemer. Ophavretten gælder til 70 år efter ophavsmandens død, hvilket sikkert ikke er noget problem ved breve fra krigene i 1800-tallet, men måske/sikkert fra 1. og 2. verdenskrig. Du bør nok også finde ældre kilder, og ikke Jakob Holms værk, men det er sikkert også muligt. -- 11. feb 2007 kl. 14:15 (CET)
